Diari Oficial de la Generalitat Valenciana


Sumari del DOGV 1344, del 11-07-1990 (1990/818167)

ORDRE de 5 de juny de 1990, de la Conselleria de Cultura, Educació i Ciència, per la qual es convoca la concessió de subvencions a Ajuntaments per a millores i equipaments d'instal.lacions esportives.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/05/(3)/dof/vci/html**

### Dades del document

Número de DOGV
:   1344

Data del DOGV
:   11-07-1990

Secció del DOGV
:   DISPOSICIONS GENERALS

Número del document
:   1990/818167


Data del document
:   05-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 de juny de 1990, de la Conselleria de Cultura, Educació i Ciència, per la qual es convoca la concessió de subvencions a ajuntaments per a millores i equipament d'instal.lacions esportives.  
D'acord amb el que preveu la Llei 2/1983, de 4 d'octubre, per la qual es declaren d'interés general per a la Comunitat Valenciana determinades funcions pròpies de les Diputacions Provincials i el Decret 129/85 de 23 d'agost pel qual s'estableixen les directrius perquè el Consell de la Generalitat Valenciana pogués dur a terme tal coordinació, l?Ordre de la Conselleria de Cultura, Educació i Ciència de 19 de desembre de 1989, aprova el Pla d'actuacions coordinades amb les Diputacions Provincials de la Comunitat Valenciana en matèria d'educació i cultura per a l?exercici 1990.  
Dins l'àmbit de la política esportiva és criteri de la Conselleria de Cultura, Educació i Ciència, en l?àrea d'Instal·lacions Esportives, no sols fomentar la creació de nova infrastructura esportiva sinó millorar la dotació de la ja existent amb l?objectiu d'incrementar la rentabilitat en optimitzar la utilització.  
Per tot això i segons el que disposa l'Annex III de l?Ordre d'aquesta Conselleria de 19 de desembre de 1989,  
ORDENE:  
Article primer  
Es convoca la concessió de subvencions destinades a la millora d'instal·lacions esportives existents a la Comunitat Valenciana així com a l?equipament d'aquestes, les quals seran sol·licitades pels Ajuntaments i s'aproven les bases per a la concessió les quals figuren com a Annex d'aquesta Ordre.  
Article segon  
Les subvencions seran satisfetes amb càrrec al Capítol VII de la Secció 09, Servei 10, programa 457.10 línia de subvenció 702/000/90 de la vigent Llei de Pressuposts de la Generalitat Valenciana per un import màxim de 998.123.335 PTA i les consignacions que a aquest efecte figuren en els respectius pressuposts de les Diputacions Provincials.  
DISPOSICIONS FINALS  
Primera  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
Segona  
S'autoritza el Director General d'Esports per dictar les resolucions necessàries per al desenvolupament i l?execució d'aquesta Ordre.  
València, 5 de juny de 1990.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX I  
Bases per les quals es regula el règim de subvencions a Ajuntaments per a millores i equipament d'instal·lacions esportives.  
Primera Les subvencions objecte d'aquesta Ordre tindran per finalitat possibilitar la realització d'obres de millora de les instal·lacions esportives existents a la Comunitat Valenciana així com l?equipament adequat les quals s'ajusten als criteris establerts en la Base IV d'aquesta Ordre.  
Segona  
Podran sol·licitar aquestes subvencions els Ajuntaments de la Comunitat Valenciana.  
Tercera  
Als efectes d'aquesta convocatòria, es consideren instal·lacions susceptibles de millora i d'equipament totes aquelles instal·lacions estrictament esportives, existents a la Comunitat Valenciana, la titularitat de les quals pertanya als Ajuntaments de la Comunitat Valenciana i les característiques tècniques de les quals s'adapten al que estableix la normativa sobre instal·lacions esportives i d'esplai (NIDE), publicada pel Consell Superior d'Esports, així com els criteris tècnics i de disseny establerts per la Generalitat Valenciana en el Pla Director d'Instal·lacions Esportives.  
Quarta.  
(A). Pel que fà a millores, les prioritats per a aquest Pla de Millores, d'acord amb el que preveu el Pla Director d'Instal·lacions Esportives de la Generalitat Valenciana, s'adaptarà, principalment, als criteris següents:  
1) Millora específica de les instal·lacions per enllumenat d'espais esportius.  
2) Millora i ampliació de les instal·lacions pel que fà a:  
a) Reparació de paviments d'espais i superficies esportives.  
b) Vestidors.  
(B). Quan es tracte d'Equipaments, el criteri de prioritats serà el següent:  
1) Que siga material per a instal·lacions de nova planta.  
2) Que el projecte d'equipament de la instal·lació responga a un Pla Municipal d'Equipament.  
Cinquena  
L'import de la subvenció podrà arribar fins el 50% del pressupost de contracta de l?obra i de l?equipament si be en cap cas aquell percentatge podrà ultrapassar la quantitat d'1.500.000 PTA per a obres de millora i de 500.000 PTA per a equipament, essent per compte de cada Ajuntament la resta de l?import.  
Sols es considerarà equipament el material esportiu estàtic, fix i no fungible de les instal·lacions.  
En els supòsits d'Equipament, les Diputacions Provincials podran subvencionar els sol·licitants a través de l?entrega del material esportiu objecte de la subvenció.  
Sisena  
Les sol·licituds de subvenció per a millores es realitzaran a través d'instància dirigida a l?Hble. Sr. Conseller de Cultura, Educació i Ciència, i les d'equipament a l?Excm. Sr. President de la Diputació que pertoque.  
La sol·licitud haurà d'anar acompanyada dels documents següents, per duplicat:  
1) Document acreditatiu de la titularitat de la instal·lació.  
2) Memòria explicativa de l?ús i utilització habitual de la instal·lació i dels plans prevists per a les instal·lacions un cop millorades i/o equipades.  
3) Memòria valorada o projecte tècnic.  
4) Compromís de finançament i manteniment de l?equipament esportiu, adoptat per l?òrgan legalment competent en cada cas.  
5) Certificació de que hi ha crèdit pressupostari per a l'adquisició de l?equipament i/o l'execució de les obres per al finançament de les quals es sol·licita, independentment de la subvenció final concedida per la Generalitat Valenciana o la Diputació Provincial que pertoque.  
Setena  
Les sol·licituds per a les obres de millora i les sol·licituds per a l?equipament s'hauran de presentar per separat.  
Cas de presentar més d'una sol·licitud per la mateixa entitat, la Comissió Mixta a la qual fà referència la Base VIII d'aquesta Ordre, determinarà si s'escau les prioritats i l?import de la possible subvenció, sense que, cas de concedir-se aquesta puga destinar-se aquell a conceptes diferents dels prevists en la sol·licitud.  
Les sol·licituds acompanyades dels documents relacionats en la Base sisena podran presentar-se a les Diputacions Provincials d'Alacant, Castelló 6 València, en el cas dels equipaments, à als Serveis Territorials de Cultura i Educació per a obres de millora. La presentació podrà fer-se també per qualsevol dels procediments establerts per l'article 66 de la Llei de Procediment Administratiu.  
Vuitena  
El termini de presentació de les sol·licituds serà de 30 dies hàbiles comptadors des de l?entrada en vigor d'aquesta Ordre.  
En acabar el termini de presentació de sol·licituds i recaptats per la Conselleria de Cultura, Educació i Ciència els corresponents informes tècnics, es constituirà una Comissió Mixta integrada per:  
- El Director General d'Esports, qui la presidirà.  
- Els Diputats d'Esports de les tres Diputacions Provincials (o persones en les quals deleguen).  
- El Cap del Servei d'Instal·lacions Esportives.  
- Un funcionari de la Direcció General d'Esports qui exercirà de Secretari.  
La Comissió d'avaluació podrà recaptar totes les informacions, els aclariments o els documents complementaris que considere necessaris per assessorar-se, després d'això elevarà la proposta de resolució d'acord amb els criteris següents:  
- Ajudes per a equipaments esportius amb càrrec a les respectives Diputacions Provincials.  
- Ajudes per a millores d'instal·lacions esportives, amb càrrec a la Conselleria de Cultura, Educació i Ciència.  
Novena  
La resolució per la qual es concediran les subvencions reguladas per aquesta Ordre, es publicarà al Diari Oficial de la Generalitat Valenciana i es comunicarà per escrit als interessats, tot assenyalant els requisits que s'hauran d'acomplir o els documents que s'hauran d'aportar per facilitar la ràpida execució de les obres i l'abonament de la subvenció concedida.  
Deu  
L'execució de l?obra o la dotació de l?equipament s'haurà de començar en el termini màxim de tres mesos a partir de la publicació al Diari Oficial de la Generalitat Valenciana de la resolució per la qual es concediran les subvencions, procedint, cas contrari, a la cancel·lació de la subvenció concedida, llevat que per raons de força major, la Conselleria de Cultura, Educació i Ciència amplie aquest termini.  
Onze  
Els Ajuntaments subvencionats hauran lliurar a la Direcció General d'Esports la certificació de l'adjudicació de les obres de millora, havent d'informar també de la data de començament de les obres, i de qualsevol modificació que es produesca en el projecte o el pressupost presentat, per a determinar les aportacions definitives i el compliment del termini d'execució previs, sense l'aprovació, de la qual no podrà fer-se efectiva la subvenció. Abans de procedir a la signatura de l'Acta de Replanteig i de l'Acta de Recepció, es noti ficarà obligatòriament a la Conselleria de Cultura, Educació i Ciència perquè aquesta envie un representant, llevat que per les característiques de l?obra, no ho considere necessari.  
Dotze  
El pagament de les subvencions es farà efectiu prèvia presentació de les certificacions d'obres realitzades degudament intervingudes i aprovades per l?òrgan municipal competent. En el cas de subministraments el pagament s'efectuarà prèvia presentació de la factura aprovada i la corresponent acta de recepció de l?equipament.  
Aquests i altres documents els quals reglamentàriament procedesquen es presentaran per triplicat.  
Juntament amb les certificacions o factures haura de lliurar-se el CIF i les dades del compte bancari on s'haurà d'ingressar l'import de la subvenció.  
Tretze  
La Conselleria de Cultura, Educació i Ciència i les Diputacions Provincials, es reserven el dret d'inspeccionar les obres o els equipaments que hagueren estat object de les subvencions d'aquesta convocatòria, tant durant l?execució de les obres com un cop acabades aquestes.  
Catorze  
L'Ajuntament que hagués resultat subvencionat en base a aquesta convocatòria es compromet a:  
1) Assumir la resta de l'import de l'obra, que juntament amb la subvenció de la Generalitat Valenciana o Diputació Provincial, complete la totalitat d'aquell.  
2) Assumir al seu càrrec els augments que haver en cas que el cost de l?obra resulte superior a la valoració prevista en el pressupost, bé per revisió dels preus o modificació dels contractes, prorrogues, suspensions o altres supòsits.  
3) Mantenir la instal·lació esportiva subvencionada en la seua destinació esportiva per un termini mínim de 10 anys, durant el qual no podrà alienar-se ni cedir-se en ús o explotació a tercers amb finalitats lucratives, sense autorització expressa de la Conselleria de Cultura, Educació i Ciència, sent requisit imprescindible per a l'autorització la tornada de les quantitats concedides i l'abonament dels interessos legals d'aquelles.  
4) Cedir la instal·lació a la Conselleria de Cultura, Educació i Ciència per a la realització de cap esdeveniment esportiu organitzat sota el patrocini d'aquesta.  
5) Col·locar en l?obra o instal·lació un cartell anunciador, el disseny del qual, facilitarà la Conselleria de Cultura, Educació i Ciència o la Diputació Provincial respectiva, indicatiu de la subvenció otorgada per l?Ens subvencionadors.


Còpia Permalink ELI